b'\n_START_ARTICLE_\nLynda Bellingham\n_START_SECTION_\nBiografi\n_START_PARAGRAPH_\nHun ble f\xc3\xb8dt i Montr\xc3\xa9al ettersom hennes far jobbet i flyselskapet BOAC, men hun vokste opp i Aylesbury i Buckinghamshire i England og var elev ved Aylesbury High School. To ganger p\xc3\xa5 1960-tallet opptr\xc3\xa5dte hun i teaterfestivalen Pendley Open Air Shakespeare Festival. Hun fikk sitt gjennombrudd som sykepleier i en s\xc3\xa5peopera for ITV p\xc3\xa5 1970-tallet, General Hospital. Hun var toppl\xc3\xb8s i hennes rolle som Confessions of a Driving Instructor._NEWLINE_Hennes mest kjente rolle var p\xc3\xa5 1980-tallet var James Herriots drama All Creatures Great and Small (hvor hun var den andre skuespilleren som framstilte Helen Herriot da hun erstattet Carol Drinkwater) og situasjonskomedien Second Thoughts, og dens oppf\xc3\xb8lger Faith in the Future._NEWLINE_Hun spilte i Doctor Who-seiren p\xc3\xa5 14 deler The Trial of a Time Lord (1986) som forh\xc3\xb8rsdommer. I 1989 var hun Gleb Panfilovs The Romanovs: A Crowned Family hvor hun framstilte keiserinne Alexandra av Hessen-Darmstadt._NEWLINE_Fra 2000 til 2004 framstilte Bellingham den lidenskapelige regnskapsf\xc3\xb8reren Pauline Farnell i At Home with the Braithwaites sammen med Amanda Redman og Peter Davison. I flere m\xc3\xa5neder i 2004 hadde hun en gjentagende rolle i The Bill som den slyngelaktige Irene Radford._NEWLINE_I 2007 var Lydna Bellingham en del av panel i prateprogrammet Loose Women, men ogs\xc3\xa5 en minneverdig rolle i ITV-komedien Bonkers hvor hun var fru Wadlow, en hjemmev\xc3\xa6rende, mannfolkgal forstadshustru som forf\xc3\xb8rte naboens ten\xc3\xa5ringsgutt og gjorde ham om til en gigolo. Senere det samme \xc3\xa5ret hadde hun en gjesteopptreden i TV-episodene av Love Soup og Robin Hood._NEWLINE_I oktober 2007 var hun i skuespillet Vincent River i Trafalgar Studios i London. Hennes framstilling fikk god kritikk, og det var snakk om at stykket skulle flyttet til Broadway. Fra september 2008 har hun spilt rollen som Chris Harper i sceneframf\xc3\xb8relsen av Calendar Girls._NEWLINE_Bellingham ble i nytt\xc3\xa5rslisten for 2014 utnevnt til offiser (OBE) av Order of the British Empire.\n_START_SECTION_\nPersonlig liv\n_START_PARAGRAPH_\nBellingham har v\xc3\xa6rt gift tre ganger, f\xc3\xb8rst til film- og teaterprodusenten Greg Smith; deretter til Nunzio Peluso i \xc3\xa5rene 1981\xe2\x80\x931996 som hun fikk to s\xc3\xb8nner med; og hun giftet seg med sin samboer, den spanskbaserte b\xc3\xb8rsmegleren Michael Pattemore, den 31. mai 2008 da hun fylte 60 \xc3\xa5r.'